Unionens kompetenceområder i henhold til traktaten (Artikel 87, 88 og 89, TEUF) Mål Formålet med enheden er at støtte og styrke de kompetente nationale myndigheders indsats og deres gensidige samarbejde om forebyggelse og bekæmpelse af organiseret kriminalitet, terrorisme og andre former for grov kriminalitet, der berører to eller flere medlemsstater

Enhedens beføjelser (Rådets afgørelse 2009/371/RIA af 6. april 2009 om oprettelse af Den Europæiske Politienhed (Europol) (1)) Beføjelser Enhedens kompetence omfatter organiseret kriminalitet, terrorisme og andre former for grov kriminalitet, der berører to eller flere medlemsstater på en sådan måde, at en fælles tilgang fra medlemsstaternes side er påkrævet på grund af de strafbare handlingers omfang, betydning og følger. Hovedopgaver — At indsamle, lagre, behandle, analysere og udveksle oplysninger og efterretninger — Via den nationale enhed øjeblikkeligt at underrette medlemsstaternes kompetente myndigheder om oplysninger af relevans for dem og om eventuelle sammenhænge mellem forskellige strafbare forhold — At være behjælpelig med efterforskningen i medlemsstaterne, navnlig ved at fremsende alle relevante oplysninger til de nationale enheder — At anmode de kompetente myndigheder i de berørte medlemsstater om i specifikke sager at indlede, udføre eller koordinere efterforskningen og at foreslå, at der oprettes et fælles efterforskningshold — At stille efterretninger til rådighed og yde analytisk støtte til medlemsstaterne i forbindelse med større internationale begivenheder — At udarbejde trusselsvurderinger, strategiske analyser og generelle situationsrapporter i relation til Europols formål, herunder trusselsvurderinger af organiseret kriminalitet. Enheden har endvidere følgende opgaver — At uddybe medlemsstaternes kompetente myndigheders specialviden om efterforskningsprocedurer og tilbyde rådgivning i forbindelse med sådan efterforskning — At stille strategiske efterretninger til rådighed for at bistå med og fremme en effektiv og rationel anvendelse af de ressourcer, som på nationalt plan og på EU-plan er disponible til operativ indsats og støtte til en sådan indsats. Endvidere kan enheden hjælpe medlemsstaterne med bistand, rådgivning og forskning på følgende områder — Uddannelse af de kompetente myndigheders personale, eventuelt i samarbejde med Det Europæiske Politiakademi (Cepol) — Organisering af og udstyr til disse myndigheder ved at gøre det lettere at yde teknisk bistand mellem medlemsstaterne — Kriminalpræventive metoder — Tekniske og kriminaltekniske metoder og analyser samt efterforskningsprocedurer. Og enheden fungerer også som centralkontor for bekæmpelse af eurofalskmøntneri i overensstemmelse med Rådets afgørelse 2005/511/RIA af 12. juli 2005 om beskyttelse af euroen mod falskmøntneri ved udpegelse af enheden til centralkontor for bekæmpelse af eurofalskmøntneri. Enheden kan endvidere tilskynde til koordinering af foranstaltninger, der gennemføres med henblik på bekæmpelse af eurofalskmøntneri af medlemsstaternes kompetente myndigheder eller som led i fælles efterforskningshold, eventuelt i samarbejde med organer i EU og i tredjelande. Enheden kan på anmodning yde økonomisk støtte til efterforskninger af eurofalskmøntneri.

Ledelse 1 — Styrelsesrådet En repræsentant (og suppleant) fra hver medlemsstat og en repræsentant fra Kommissionen. 2 — Direktøren — Direktøren udnævnes af Rådet, som træffer afgørelse med kvalificeret flertal, fra en liste med mindst tre kandidater forelagt af Styrelsesrådet, for en periode på fire år (som kan forlænges én gang for en periode på højst fire år) — Direktøren bistås af tre vicedirektører, som udnævnes for en periode på fire år, der kan forlænges én gang — Direktøren leder enheden og står til ansvar for sin embedsførelse over for Styrelsesrådet. 3 — Ekstern revision — Den Europæiske Revisionsret — Kommissionens interne revisionstjeneste — Den Fælles Kontrolinstans (JSB) — Derudover: Den Interne Revisionsfunktion og Den Databeskyttelsesansvarlige — funktionelt uafhængige, knyttet til linjeorganisationen (oprettet på basis af Rådets beslutning om Europol). 4 — Dechargemyndighed Europa-Parlamentet efter henstilling fra Rådet.

Enhedens disponible ressourcer i 2010 Budget (2010) 92,8 millioner euro Ansatte Ansatte i alt i henhold til stillingsfortegnelsen: 453 (midlertidigt ansatte), plus 25 udstationerede nationale eksperter og 78 kontraktansatte (herunder 6 lokalt ansatte).

Produkter og tjenesteydelser i 2010 Tilfredshed generelt Resultaterne af den uafhængige Europol-brugerundersøgelse i 2010 (af 584 brugere, f.eks. efterforskere) viste den højeste grad af tilfredshed med enheden, der nogensinde er registreret i medlemsstaterne siden indførelsen af brugerundersøgelsen i 2002. 1. Strategiske produkter og tjenester (strategisk analysekapacitet) — Afslutning af seks trusselsvurderinger (indførelsen af euroen i Estland, situationsrapport om menneskehandel, trusselsvurdering for Østersøen, iOCTA (2), LAC-OCTA (3) samt trusselsvurderingen for COSI) (4) — »Organised Crime (OC)-Scan« (målrettede vurderinger af trusler fra og tendenser for ny organiseret kriminalitet eller organiseret kriminalitet i fremvækst), der er iværksat for at forbedre relevansen og aktualiteten af strategiske produkter. Der blev udarbejdet syv rapporter — Samtlige enhedens strategiske produkter (med undtagelse af terrorbekæmpelse og antispredning) er afstemt efter konklusionerne i EU OCTA (5) — Enheden støttede og bidrog til oprettelsen af den nye EU-politikcyklus. 2. Operationelle produkter og tjenester 2.1. Enheden som center til støtte for retshåndhævelsesoperationer (Analysedatabaser, operationelle analyserapporter og anden rapportering, operationel support på stedet og fra hovedkvarteret, fælles efterforskningshold) — Enheden støttede kompetente myndigheder i EU’s medlemsstater i 11 738 grænseoverskridende sager, en stigning på 12 % i forhold til 2009 — Der blev ydet omfattende analytisk og operationel støtte i over 150 vigtige grænseoverskridende efterforskninger, hvoraf nogle har varet i et til to år, og hvor de fleste fortsat pågår — 35 % af de operationer, der blev støttet af enheden, var relateret til narkotika, men enhedens største operationelle resultater blev opnået i forbindelse med eurofalskmøntneri — Enheden var involveret i alle de største efterforskninger af eurofalskmøntneri i EU. I 2010 gik enheden aktivt ind i 838 sager om betalingskortsvindel og eurofalskmøntneri, der kulminerede med afsløringen af fem store illegale trykkerier Til resultaterne af de efterforskninger af eurofalskmøntneri, som enheden støttede finansielt (35), hørte beslaglæggelsen af over 6 millioner forfalskede euro, 70 anholdelser og afsløringen af tre illegale trykkerier — Interne procedurer for hele viften af krydskontroltjenester, der er indeholdt i leveringen af operationel støtte 24 timer i døgnet, er på plads — Der blev udviklet en struktureret og pålidelig database for operationelle resultater. Det muliggør en centralisering af information om operationer, der støttes af enheden og en automatiseret indberetning — Der blev indberettet 57 hændelser pr. ultimo 2010, hvor der var fokus på enhedens støtte til fælles efterforskningshold — Planen om at gennemføre den regionale model blev færdig 30.9.2010 og består af en række indbyrdes forbundne elementer — regionale supportansvarlige (RSO), analysedatabaser om knudepunkter, efterretningsstrømme, dokumenthåndtering, koordinering med tilknyttede arbejdsgrupper, osv. — Den nødvendige kapacitet til at støtte gennemførelsen af programmet til sporing af terrorisme (TFTP-aftalen) kom på plads inden den fastsatte dato (med oprettelsen af en dedikeret enhed) — Der var udviklet en partnerskabsaftale mellem den offentlige og private sektor (programmet for opsøgende arbejde) pr. 31.12.2010 — En fælles operationel plan med Interpol (6) var næsten færdig ved udgangen af 2010 — Der blev fremlagt en fælles rapport om indre sikkerhed for lederne af agenturerne for retlige og indre anliggender (RIA) — Enheden stod i spidsen for samarbejdet mellem lederne af agenturerne på RIA-området. 2.2. Enheden som EU’s knudepunkt for oplysninger af politimæssig art (Informationsstyringskapacitet, værktøjet til informationsudvekslingssystemet (SIENA), Europols informationssystem (EIS), netværket af forbindelseskontorer) — Europol Information System (EIS) version 1.6 blev lanceret 31.1.2010 — SIENA (7) version 2.0 blev leveret den 22. oktober 2010 — 8 medlemsstaters nationale kontorer til inddrivelse af formuegoder blev koblet op på SIENA 31.10.2010. Projektet skal køre videre i 2011 — Udformningen af forretningsprocesser af relevans for interoperabilitet og krydskontrol af data fortsatte i 2010 — Enhedens forbindelsesofficerer sikrer et live-link mellem hovedkvarteret i Haag og de 27 nationale enheder i medlemsstaternes respektive hovedstæder. Der er tale om et unikt netværk af 129 forbindelsesofficerer, der spiller en vigtig rolle i de daglige retshåndhævelsesaktiviteter ved at lette udvekslingen af oplysninger, samt ved at yde support og koordinere løbende efterforskninger. Enheden er ligeledes vært for forbindelsesofficerer fra 10 ikke-EU-lande og organisationer, der samarbejder med enheden på grundlag af samarbejdsaftaler. Dette netværk af forbindelseskontorer støttes af sikre kommunikationskanaler tilvejebragt af enheden. Derudover har enheden udstationeret to forbindelsesofficerer til Washington (USA) og én til Interpols hovedkvarter i Lyon (Frankrig). 2.3. Ekspertviden og -træning (Europols ekspertplatform (EPE), dataudvekslingsplatforme og lagerløsninger, vidensprodukter og -tjenester, træning, konferencer og informationsmøder) — Enheden deltog aktivt i EU’s kriminalpræventive net (EUCPN). Uafhængigt af EUCPN fortsatte enheden med at fremme brugen af alternative metoder til håndtering af organiseret kriminalitet som del af COSI-gruppen om organiseret kriminalitet — Det generelle koncept for enheden ekspertplatform (EPE) blev udviklet og implementeret. Der blev oprettet fire platforme — Det europæiske bombedatasystem blev sat i produktion i oktober 2010 — Tre yderligere certificerede træningsmoduler for den europæiske gruppe for uddannelse på it-kriminalitetsområdet (ECTEG) blev udformet, leveret og evalueret — Vurderingen af e-learning-mulighederne i samarbejde med Cepol (Det Europæiske Politiakademi) skred godt frem, og enheden var emnet for det første e-læringskursus i Cepol Andre e-læringskurser under udvikling af relevans for enheden er: Internetkriminalitet og Schengen-traktaten. 2.4. Eksterne forbindelser (Relationer med samarbejdspartnere) — Enheden samarbejder med en række EU-partnere, samt med tredjelande og organisationer. Udvekslingen af information med disse partnere foregår på grundlag af samarbejdsaftaler. Der er to typer aftale, der bestemmer arten af samarbejdet med tredjeparter. Strategiske aftaler giver de to involverede parter mulighed for at udveksle alle oplysninger bortset fra personoplysninger, mens operationelle aftaler også giver mulighed for udveksling af personoplysninger — Enheden samarbejder i øjeblikket med 17 ikke-EU-lande, 9 EU-organer og -agenturer og 3 andre internationale organisationer, herunder Interpol, som indgår i mange aspekter af enhedens operationelle arbejde. Lederne af Europols nationale enheder (HENU) i alle EU’s medlemsstater, herunder observatører fra samarbejdspartnere (som f.eks. Eurojust og Interpol) samt Kommissionen, mødes regelmæssigt for at assistere enheden i operationelle anliggender og yde støtte til oprettelsen af fælles efterforskningshold, der involverer enheden.